Kampê qırkerdışi

Kampê qırkerdışi (be Almanki: Vernichtungslager) cı rê Kampê çınekerdışi/imhakerdışi zi vaciyeno, kampê ke Naziyan semedê merdumi kıştene vıraştê, inan rê vaciyeno. Zemanê Reichê Hirêyıni de cayê ke bınê istıle u işğalê Naziyan de mendê, uca de kamê ke hetê Naziyan ra nêwaziyayê Naziyan ê pêro piya tiya de kerdi arê u kışti. Hedefê Naziyan raveri Cıhudi çıniyayi we, inan ra tepeya zi merdumê bini ameyi. Merdumê ke kewtê destê Naziyan tiya de vêşniyayi, kışiyayi, test u cerrebê Naziyan de guriyayi.

 Kampi 
Naziyan kampê gırdi bınê işğali de Polonya de vıraşti:
 Auschwitz 
 Belzec 
 Chełmno 
 Majdanek 
 Sobibor 
 Treblinka

Miyandê enê kampan de Auschwitz kampo en namdar bi, demê fealiyetmocnayışê cı de ita de 100 hezar ra zêde esıri tepışiyayi. Tiya de kapasiteyê odeyê qazi de 2 hezar merdumi bi. Rocê de eno kamp de dıwês (12) hezar merdumi kışiyayi u vêşniyayi. Esırê ke weş u warê, Naziyan ê semedê (seba, qandê) karkerdene ekibê karkeran rê rusnayêne, dıma zi ê peyser ardêne u kıştêne.

Kategoriye:Kampê Naziyan